Dokters in hof ná seun se dood | Maroela Media
'n Pediatriese chirurg en 'n narkotiseur sal Dinsdag in die Johannesburg-landdroshof verskyn in verband met die dood van 'n 10-jarige seun.
eNCA berig lasbriewe vir die twee dokters is verlede week uitgereik nadat die seun se pa aanklagte van strafbare manslag teen hulle aanhangig gemaak het.
Zayyaan Sayed het op 11 Oktober 'n laparoskopie by die Netcare Park Lane-kliniek ondergaan nadat hy lank met refluks gesukkel het. Zayyaan se ma het vroeër aan Maroela Media gesê hulle het lank gewik en geweeg om wél die operasie te laat doen, maar het eindelik ingestem.
Zaheera en haar man, Mohammadh, het kort na hul seun se dood 'n prokureursbrief aan die Raad vir Gesondheidsberoepe (RGB) gestuur en gesê "dit is duidelik dat Zayyaan se dood nie 'n geïsoleerde voorval was nie.
"'n Hele aantal kinders het hul lewens verloor, gedurende of ná 'n operasie deur [die betrokke dokter]," lui die brief.
Sunday Times het vroeër berig Ethan Teubes (3) is in 2012 dood nadat die betrokke dokter 'n operasie op hom gedoen het, terwyl die 19 maande oue Alissa Strydom in 2016 onder soortgelyke omstandighede gesterf het.
Netcare het kort na Zayyaan se dood die twee dokters se voorregte opgeskort, maar die RGB het nog geen aanduiding gegee van die stappe, indien enige, wat hy doen of beplan om te doen nie.
Dr. Anchen Laubscher, Netcare se groep- mediese direkteur, het destyds aan Maroela Media gesê Netcare het besluit om die voorregte op te skort hangende 'n hersiening van die omstandighede van 'n pasiënt se dood.
Sy wou nie kommentaar lewer oor moontlike regstappe teen die twee nie.
In 'n brief aan die Sayeds het Netcare gesê hy neem kennis van hul skrywe aan die RGB en dat die hospitaalgroep reeds die RGB van sy stappe in kennis gestel het.
Meer as 1 600 motoriste reeds vas
Dit is baie moeilik om te bepaal was dit nalatig of was daar ander oorsake. Ek praat nou die dag met 'n dokter en hy sê hy sal nooit iemand aanbeveel vir die beroep nie want daar word deesdae net te veel dokters hof toe geneem.
Dis tyd dat die dokters vasgevat word. Want vandag gaan dit vir hulle geld. Ek meer oor lewens nie.
Mense en kinders raak siek en ons almal gaan ons beurt kry om dood te gaan Ek kan my nie insien dat n spesialist n fout aspris sal maak nie Moet een ding onthou Dokters is ook mense wat foute maak
Net my openie Sterkte aan die ouers wat hulle kinders verloor het Mag God julle krag gee
16jaar gelede het ons amper ons dogter verloor. Was BESLIS ortopeet se fout. Sterkte aan hierdie ouers. In ons geval het teater verslae 'verdwyn'.
ń Ondersoek kan net alle twyfel uit die weg ruim. ń Ou gesegde het gesê ń dr se foute word begrawe…..